*А1. Адзначце складаназлучаныя сказы, паміж часткамі якіх трэба паставіць коску:*

1. Зноў жылы дрэў напоўніліся сокам і гаманлівыя ручайкі, як дзеці, памчаліся наперагонкі.
2. Род князёў Сапегаў быў у Беларусі адным з самых вядомых а найбольш праславіў яго Леў Сапега.
3. Блісне маланка і замірае наваколле.
4. Рабінка і чырванагрудыя снегіры.
5. Даволі звычайнай, някідкай знешне з'яўляецца папараць і тым не менш яна вельмі часта ўзгадваецца ў творах літаратуры і мастацтва.

*А2. Адзначце складаназалежныя сказы, у якіх на месцы пропуску (пропускаў) трэба паставіць коску (коскі):*

1)У народзе кажуць, што\_\_\_калі летам на небе часта з'яўляюцца зарніцы, то будзе

ўрадлівы год.

1. У нас расце трыццаць відаў папараці\_\_\_сем з якіх ахоўваюцца.
2. Каралавыя пасяленні\_\_\_якія часта называюць падводнымі садамі ўражваюць багаццем фарбаў.

4)Мы едзем у край, дзе з небам сінім лес гамоніць шапаткі\_\_\_і дзе з бярозаю асіна

абнялася на вякі.

5)Дзе праходзіць маленства\_\_\_там пачынаецца Радзіма.

*А3. Адзначце бяззлучнікавыя складаныя сказы, у якіх на месцы пропуску трэба паставіць двукроп'е:*

1. Забялела ліпа каля хаты\_\_\_тут жа прыляцеў і чмель пухнаты.
2. Замерлі шчупакі на дне ракі\_\_\_сняць сны пра лета тлустыя самы.
3. Толькі магнаты і заможная шляхта маглі сабе дазволіць насіць слуцкія паясы\_\_\_вельмі дорага каштавалі гэтыя непаўторныя вырабы.

4)Вецер загуляе\_\_\_лозы гнуцца.

5)У чомгі ёсць дзіўная звычка\_\_\_яна плавае, трымаючы на спіне птушанят.

*А4. Адзначце сцверджанні, якія адпавядаюць наступнаму сказу:*

Бываць у лесе, які, несумненна, зачароўвае ў любую пару года я ўсё ж люблю летам і гэта зразумела: летняй парою ён напоўнены такімі галасамі, мае такія выразныя колеры, што аж дух займае ад задавальнення.

1. У сказе няправільна пастаўлена двукроп'е;
2. сказ з'яўляецца складаным з рознымі відамі сувязі частак;
3. у сказе не хапае дзвюх косак;
4. у сказе не хапае толькі адной коскі;
5. у сказе пастаўлены ўсе неабходныя знакі прыпынку.

*А5. Адзначце сцверджанне, якое адпавядае сказу з простай мовай:*

«Першая ў свеце лінія метро адкрылася ў Вялікабрытаніі, — паведаміў начальнік станцыі — Гэта адбылося ў Лондоне ў 1863 годзе».

1. У сказе пастаўлены ўсе неабходныя знакі прыпынку;
2. простая мова няправільна заключана ў двукоссе;
3. у сказе не хапае кропкі;
4. у сказе не хапае двукроп'я;
5. у сказе не хапае коскі.